Transporte público ukan irnaqirinakax kamachinak phuqhapxañap uñch'ukipxi
El Alto markan irpirinakax transporte público uksankirinakax kamachinaka uka COVID 19 usut jark'aqasiñatak utji phuqhapxañap mayipxi.
El Alto markanx aka qhipharir phaxsururutaw transporte público uksankirinakax irnaqawinakamp phuqhañ qallarawayapxi. Ukakipanx aka markan irpirinakax sawayapxiwa, transporte público uka tuqin irnaqirinakax coronavirus usut jark'aqasiñatak kamachix utji utt'ayat ukarjamaw phuqhapxañapa, sasaw arsuwayapxi.
Ukhamar phuqhatañapatakix El Alto markan irpirinakax jak'at uñch'ukiwinakampiw sarantawayapxi. Ukatst kawkir autu apnaqiriy jan phuqchiti kamachinakarjamax placas de circulación ukanakas aparataw jupanakarux utjawayi, sasaw qhananchawayapxi.
ayr_Latn ayr_Latn ayr_Latn ayr_Latn